تى ارياواثى

تى ارياواثى هى مواطنه سريلانكيه بسيطه عندها 49 سنه سافرت السعوديه فى مارس 2010 و اشتغلت خدامه فى بيت. بعد ما رجعت سريلانكا اتهمت اللى اشتغلت عندهم بإنهم عذبوها  و انهم حطو فى جسمها مسامير. بعد ما اتعمل ليها فحص بالاشعه فى مستشفا فى سريلانكا اتضح ان فى جسمها 24 مسمار بيوصل طول مسامير منها ل 5 سنتيمتر. الحكومه السريلانكيه فتحت تحقيق و اعلن " لسخمان يابا ابيواردينا " وزير التنميه الاقتصاديه السريلانكى ان الحكومه السريلانكيه بتعمل تحقيقات و هتنسق مع السلطات السعوديه للقبض علا الجانى و صرح بإن الست دخلت المستشفى للفحص و العلاج و بينت الاشعه ان المسامير اللى اتدقت فى ايديها و رجليها و سيقانها وصل طولها ل 5 سنتيمتر.

 جرايم تعذيب و قتل 
قضية تى ارياواثى شدت انتباه منظمات حقوق الانسان و اتناولت الموضوع جرانيل دوليه خاصة انها مش حالة التعذيب الوحيده اللى اتبلغ عنها عن طريق خدامين اشتغلوا فى منطقة الخليج. و استناداً على العربيه.نت فى نوفمبر 2010 ظهرت حالة تعذيب تانيه لمواطنه اندونيسيه عمرها 23 سنه اسمها سومياتى بينتى سالان مصتبا ، و اتقتلت خدامه تانيه عمرها 36 سنه و اسمها كيكيم كومالاسارى و بينت التحقيقات ان حصل اعتداء جسدى عليها. و ذكرت الجرانيل ان الخدامين الاجانب فى دول الخليج بيتعرضوا لأنواع كتيره من العنف و الاضطهاد و التعذيب و ان الظاهره بقت منتشره فى المنطقه دى و ان هناك قضايا كتيره قدام المحاكم.

و ذكرت الجرانيل البلجيكيه ان القضاء البلجيكى بيحاكم اشخاص من الخليج منهم 8 "اميرات" بتهمة الاتجار فى البشر و احتجاز خدامات فى اوتيل فخم فى بروكسل سنة 2008 و طلبت النيابه العامه تحويل المتهمين لمحكمة الجنح بتهمة الاحتجاز و المعامله الغير انسانيه و الاتجار بالبشر.

بيقول النشطا فى حقوق الانسان ان عمليات تعذيب الاجانب بيغذيه نظام الكفيل المعمول بيه فى منطقة الخليج. ان فى البلاد التانيه من حق الخدامين انهم يسيبوا الاماكن اللى بيتعرضوا فيها للإساءات لكن فى منطقة الخليج الخدامين و العمال الاجانب ما يقدروش تغيير وظيفتهم و لا يخرجوا من البلاد اللى بيشتغلوا فيها من غير اذن صريح من الكفيل.

 مصادر 
 العربيه.نت ، قضية الخادمة السيرلانكية تفتح ملف نظام الكفيل فى الخليج، 23 نوفمبر 2010.
 العربية.نت ، مطالبات بقوانين "رادعة" بعد مقتل خادمة وتعذيب اخرى، 21 نوفمبر 2010.

 لينكات خارجيه 
 العربية : قضية الخادمة السيرلانكية تفتح ملف نظام الكفيل فى الخليج ...
 بى بى سى : خادمات سري لانكا فى الخليج تواجهن التعذيب ...
 العربية : مطالبات بقوانين "رادعة" بعد مقتل خادمة وتعذيب اخرى ...
 العربية : بحريني وزوجته يحبسان خادمتين اسيويتين 6 ايام فى الحمام...
 مكتوب : الرئيس الإندونيسى يفتح ملف تعذيب الخادمات فى دول الخليج ... 

تصنيف:حقوق الانسان
تصنيف:قهر
تصنيف:ناس اتعرضوا للتعذيب
تصنيف:عرب
تصنيف:شبه الجزيره العربيه